APROBACIÓN CONVENIO COLABORACIÓN ENTRE A XUNTA DE GALICIA, A FEGAMP E AS DEPUTACIÓNS PROVINCIAIS EN MATERIA DE EMERXENCIAS E PREVENCIÓN E DEFENSA CONTRA INCENDIOS FORESTAIS PARA A CREACIÓN E IMPLANTACIÓN DOS GRUPOS DE EMERXENCIA SUPRAMUNICIPAIS (GES)
ADMINISTRACIÓN LOCAL — Provincial — Deputación Provincial (Convenios, 29/02/2016)

O Pleno da Corporación Provincial na súa sesión, ordinaria, do día 29 de xaneiro do ano 2016 adoptou, entre outros, este acordo: Visto o informe- proposta do Xiuwei Beke Pasaca, de data 12 de xaneiro de 2016, que é do seguinte teor literal: “O técnico que subscribe, en uso das competencias que ten asignadas e de acordo co disposto no artigo 83 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, eleva a seguinte proposta: A presente proposta, de carácter administrativo, ten por obxecto emitir unha declaración de xuízo sobre a idoneidade de renovar o Convenio de colaboración entre a Xunta de Galicia, a Federación Galega de Municipios e Provincias e a Deputación de Pontevedra, en materia de emerxencias e prevención e defensa contra incendios forestais, para a creación e implantación dos grupos de emerxencia supramunicipais. Primeiro. O Pleno da Deputación de Pontevedra, na súa sesión ordinaria celebrada o día 31 de maio do ano 2013, aprobou o Convenio de colaboración entre a Xunta de Galicia, a Federación Galega de Municipios e Provincias (FEGAMP), e as Deputacións Provinciais, en materia de emerxencias e prevención e defensa contra incendios forestais, para a creación e implantación dos grupos de emerxencia supramunicipais, GES. Segundo. Con data 9 de xaneiro de 2014, apróbase por Resolución Presidencial (núm.2014000390), unha Addenda ó citado convenio de colaboración motivada pola supresión dos grupos de emerxencias previstos inicialmente para os concellos de Pontecaldelas e Redondela e a creación dun novo grupo no concello de Valga, de xeito que a aportación da Deputación para o financiamento dos GES pasaba dos 316.666,60 € previstos inicialmente ós 266.666,60 € establecidos en dita addenda. O Convenio actual, xunto á súa addenda, teñen un período de vixencia dende o ano 2013 ata o ano 2015. Terceiro. O 8 de xaneiro de 2016 ten entrada no Rexistro Xeral da Deputación Provincial de Pontevedra (nº de rexistro 2016001010) escrito da Consellería do Medio Rural a través do cal remiten o documento denominado “Addenda de modificación do Convenio de colaboración entre a Xunta de Galicia, a Federación Galega de Municipios e Provincias e as Deputacións Provinciais, en materia de emerxencias e prevención e defensa contra incendios forestais, para a creación e implantación dos grupos de emerxencia supramunicipal”, asinado por todas as partes o 29 de decembro de 2015, co fin de manter o obxecto e fins do Convenio ampliando o período de prestación dos servizos dados polo grupos de emerxencia supramunicipal (GES) durante tres anos máis (2016-2018). Cuarto. Sen embargo, dado que o Convenio orixinal tiña vixencia ata o 31 de decembro de 2015, faise necesario tramitar un novo expediente administrativo para a aprobación da renovación do Convenio de colaboración entre a Xunta de Galicia, a Federación Galega de Municipios e Provincias e as Deputacións Provinciais, en materia de emerxencias e prevención e defensa contra incendios forestais, para a creación e implantación dos grupos de emerxencia supramunicipal, xa que logo na addenda remitida pola Consellería de Medio Rural intégranse as distintas modificacións operadas no Convenio orixinal nun texto refundido que substitúe ós anteriores e que debe ser obxecto de aprobación. Primeiro. Segundo dispoñen os artigos 25 e 26.1 da LBRL e os artigos 80 e 81 da Lei 5/1997, de 22 de xullo, de administración local de Galicia, os municipios deberán prestar á súa cidadanía os servizos públicos que contribúan a satisfacer as necesidades e aspiracións da comunidade de veciños, entre os que se atopan a seguridade en lugares públicos e a protección civil e extinción de incendios, polo que teñen necesidade de contar con medios para poder facer fronte ás súas competencias, compartidas e concorrentes, en materia de protección civil e emerxencias. Nesta mesma liña, a Lei 5/2007, do 7 de maio, de emerxencias de Galicia no seu artigo 1.2 define a protección civil como “un servizo público esencial organizado nun sistema integrado de actuación para lles facer fronte ós riscos ordinarios e a riscos graves coa participación das distintas administracións públicas, baixo a coordinación e a dirección da Xunta de Galicia e coa colaboración cidadá.” E coa mesma consideración, a Constitución Española, o Estatuto de autonomía de Galicia, a Lei 2/1985 de protección civil e as sentenzas 123/1984, do 18 de decembro, e 133/1990, do 19 de xullo, do Tribunal Constitucional coinciden no carácter de servizo público esencial deste servizo. Segundo. En relación co anterior, as Deputacións Provinciais, en canto órganos de goberno da Provincia, deben prestar asistencia e cooperación xurídica, económica e técnica ós concellos, para garantir a prestación integral e adecuada dos servizos públicos, no territorio da súa competencia, e, en particular, participar na coordinación da administración local coa da Comunidade Autónoma co fin de garantir os principios de solidariedade e equilibrio intermunicipal. Neste sentido o artigo 36.1. c) da Lei 7/1985, de 2 de abril, reguladora das bases do réxime local (LBRL) establece como competencia propia das Deputacións a prestación de servizos públicos de carácter supramunicipal e, no seu caso, supracomarcal e o fomento ou, no seu caso, coordinación da prestación unificada de servizos dos municipios do seu respectivo ámbito territorial. En particular, asumirá a prestación dos servizos de prevención e extinción de incendios nos municipios de menos de 20.000 habitantes, cando estes non procedan a súa prestación. Así mesmo, de acordo co previsto no artigo 26 da Lei 5/ 2007, do 7 de maio, de Emerxencias de Galicia, as Deputacións exercerán as súas competencias en materia de protección civil e xestión de emerxencias de acordo co previsto nesa lei, na lexislación galega de réxime local e na normativa estatal aplicable, correspondendo a estes garantir a prestación do servizo de protección civil e xestión de emerxencias, incluídos os servizos contra incendios e de salvamento, naqueles municipios que non conten con servizos propios, por non resultaren obrigados ou por teren obtida a dispensa deles. Terceiro. Pola súa banda, conforme ó disposto no artigo 23 do Decreto 56/2000, do 3 de marzo, polo que se aproban as medidas de coordinación da protección civil no ámbito da Comunidade Autónoma de Galicia, (DOG nº 62, do 29 de marzo de 2000), modificado polo Decreto 109/2004, do 27 de maio (DOG nº 108, do 7 de xuño de 2004) a Xunta de Galicia poderá establecer acordos, convenios e protocolos de colaboración e cooperación cos entes que integran a Administración local de Galicia para unha mellor e máis efectiva coordinación interadministrativa, tanto na fase preventiva coma na operativa, colaborando coa dotación de medios e recursos necesarios. Cuarto. Para dar cumprimento ó manifestado, a Xunta de Galicia e a FEGAMP acordaron a creación dos Grupos de Emerxencia Supramunicipais (GES) que complementarán a atención das emerxencias e extinción de incendios forestais, xunto cos parques de bombeiros municipais e os parques de bombeiros comarcais, de forma que cubrirán zonas desprovistas de servizos de emerxencia, co ámbito de atención superior ó municipal, sen que os límites administrativos das provincias supoñan cortapisas á hora de intervir en zonas perimetrais as sedes de localización dos ditos grupos. Do mesmo xeito, ditos grupos participarán en labores de prevención de incendios. Ordinariamente os GES desenvolverán as súas funcións no ámbito de actuación adscrito ós mesmos, e soamente con carácter excepcional e debidamente xustificado, realizarán as súas tarefas fóra do ámbito territorial que se lles foi asignado. Quinto. Na provincia de Pontevedra o ámbito de actuación e cobertura a nivel provincial dos GES é a seguinte (en negriña concello sede): Ó igual que no anterior Convenio, dos grupos da provincia de Pontevedra tres están formados por 12 membros (A Guarda, Valga e Val Miñor), un (A Estrada/Lalín) con 16 membros (10/6) e dous aproveitarán os servizos municipais existentes (Ponteareas/Sanxenxo). Segundo o establecido na cláusula novena do Convenio, o custo dos GES de 12 membros é de 169.000,00 euros cada un, o de 16 membros ten un custo de 252.333,00 euros e os dos servizos municipais 125.000,00 euros cada un, incluída nesa cantidade o reparto dos custos da prevención de incendios. Tendo en conta o mapa dos GES da provincia de Pontevedra a aportación da Deputación, ó igual que no anterior Convenio, sería a seguinte: Sexto. En canto á periodicidade das aportacións e co fin de dotar de liquidez ós Concellos, o Convenio establece que no 2016 a Deputación realizará un adianto do 50% da súa achega no momento da sinatura do Convenio, o 25% no mes de setembro e o restante 25% no momento final de xustificación; nas vindeiras anualidades o 50% no primeiro trimestre do exercicio correspondente, o 25% no mes de setembro e o restante no momento final segundo o seguinte detalle: No caso da Deputación de Pontevedra estas cantidades serán aboadas á FEGAMP como entidade colaboradora a diferenza co anterior Convenio no que as cantidades ingresábanse directamente ós Concellos sede. Sétimo. O Convenio obxecto de informe estenderá a súa vixencia ata o 31 de decembro de 2018. Ó termo de cada anualidade calquera das partes poderá denunciar o convenio cunha antelación mínima dun mes. Oitavo. O financiamento das aportacións que no ano 2016 lle corresponden á Deputación Provincial de Pontevedra farase con cargo á aplicación 16/923.1360.462.05 do vixente Orzamento Provincial. Para as anualidades 2017 e 2018 este compromiso subordinarase ó crédito que para cada exercicio se consigne nos respectivos orzamentos. Á vista do exposto proponse a renovación do Convenio de colaboración entre a Xunta de Galicia, a Federación Galega de Municipios e Provincias e a Deputación de Pontevedra, en materia de emerxencias e prevención e defensa contra incendios forestais, para a creación e implantación dos grupos de emerxencia supramunicipais”. Visto o informe xurídico da Secretaría Xeral, de data 18 de xaneiro de 2016, favorable á tramitación da renovación do Convenio, e o informe da Intervención Xeral, de data 20 de xaneiro de 2016, no que se fan unha serie de observacións e se reflicte que na aplicación 16/923.1360.462.05 do vixente Orzamento Provincial existe crédito suficiente para facer fronte ás aportacións que no ano 2016 (266.666,60 euros) lle corresponden á Deputación Provincial de Pontevedra; e que as anualidades de 2017 e 2018 contabilizaranse con cargo ás aplicacións correspondentes dos seus respectivos orzamentos, quedando condicionadas á aprobación dos mesmos. Visto, así mesmo, o ditame favorable da Comisión Informativa de Cooperación adoptado na sesión celebrada o 22 de xaneiro de 2016. Por todo o exposto, sendo o Pleno o órgano competente para aprobar o presente Convenio en aplicación das bases aprobadas para a execución do orzamento acórdase, por unanimidade, aprobar o convenio de colaboración entre a Xunta de Galicia, a Federación Galega de Municipios e Provincias e a Deputación de Pontevedra, en materia de emerxencias e prevención e defensa contra incendios forestais, para a creación e implantación dos grupos de emerxencia supramunicipais. Así mesmo facúltase á Presidenta da Deputación de Pontevedra para a formalización do mencionado convenio mediante a súa sinatura e para a aprobación de cantos outros documentos garden relación co mesmo. O texto do Convenio é o seguinte: Santiago de Compostela, Pola Xunta de Galicia, Alfonso Rueda Valenzuela, Vicepresidente e conselleiro de Presidencia, Administracións Públicas e Xustiza, e Ruth Cristina Cozma Climaco, conselleira do Medio Rural, en exercicio das atribucións conferidas no artigo 34 da Lei 1/1983, do 22 de febreiro, reguladora da Xunta e da súa Presidencia. Pola Deputación Provincial da Coruña, o seu presidente, Valentín González Formoso, que actúa en nome e representación daquela, en virtude das atribucións que lle confire o artigo 106 da Lei 5/1997, do 22 de xullo, de administración local de Galicia e concordantes da Lei 7/1985, do 2 de abril, reguladora das bases de réxime local. Pola Deputación Provincial de Lugo, o seu presidente, Darío Campos Conde, que actúa en nome e representación daquela, en virtude das atribucións que lle confire o artigo 106 da Lei 5/1997, do 22 de xullo, de administración local de Galicia e concordantes da Lei 7/1985, do 2 de abril, reguladora das bases de réxime local. Pola Deputación Provincial de Ourense, o seu presidente, José Manuel Baltar Blanco, que actúa en nome e representación daquela, en virtude das atribucións que lle confire o artigo 106 da Lei 5/1997, do 22 de xullo, de administración local de Galicia e concordantes da Lei 7/1985, do 2 de abril, reguladora das bases de réxime local. Pola Deputación Provincial de Pontevedra, a súa presidenta, María del Carmen Silva Rego, que actúa en nome e representación daquela, en virtude das atribucións que lle confire o artigo 106 da Lei 5/1997, do 22 de xullo, de administración local de Galicia e concordantes da Lei 7/1985, do 2 de abril, reguladora das bases de réxime local. Pola Federación Galega de Municipios e Provincias, o seu presidente, Alfredo L. García Rodríguez, que actúa en nome e representación daquela, en virtude das atribucións que lle confire o artigo 46.1º. b) dos seus estatutos. Todos os intervenientes actúan coa representación que legal e regulamentariamente teñen conferida. PRIMEIRO.—O día 10 de maio de 2013 o Consello da Xunta de Galicia autorizou a subscrición do convenio de colaboración entre a Xunta de Galicia, a Federación Galega de Municipios e Provincias (en adiante FEGAMP) e as deputacións provinciais, en materia de emerxencias e prevención e defensa contra incendios forestais, para a creación e implantación dos grupos de emerxencia supramunicipais, que contén unha autorización de gasto de carácter plurianual, abranguendo dende o ano 2013 ata o ano 2015. O día 13 de maio de 2013 asinouse polas partes o referido convenio de colaboración, que ten por obxecto a colaboración das distintas institucións participantes en orde a completar o mapa de emerxencias de Galicia mediante a implantación dos Grupos de Emerxencias Supramunicipais (GES), como grupos operativos en emerxencias de ámbito supramunicipal, para a realización das funcións previstas na cláusula terceira do propio convenio. SEGUNDO.—O día 3 de decembro de 2013 asinouse unha primeira addenda ó devandito convenio de colaboración subscrito entre a Xunta de Galicia, a FEGAMP e as deputacións provinciais, co obxecto de introducir algunhas modificacións ó clausurado. No convenio establecíase a creación de 25 grupos de emerxencias supramunicipais e completábase a nova rede de emerxencias cos servizos municipais de Ponteareas, Sanxenxo e Terras de Celanova. En virtude da citada addenda e logo da renuncia á creación do seu respectivo grupo presentada polos concellos de Ponte Caldelas e Redondela en Pontevedra e de Baños de Molgas en Ourense, pretendeuse a constitución doutros tres grupos que virían a substituír ós citados. Estes novos grupos son os dos concellos de Valga en Pontevedra e de Maceda e Pereiro de Aguiar en Ourense. Os GES de Valga e de Pereiro de Aguiar constituíronse e están en funcionamento. O Concello de Maceda non foi capaz de constituír o seu GES polo que foi necesaria e conveniente unha nova reestruturación do ámbito de actuación e cobertura dos GES que posibilite a aplicación dos recursos públicos destinados a este fin e dar servizo ás zonas que o precisan. TERCEIRO.—Como consecuencia da non constitución do GES Maceda tramitouse unha segunda addenda, incluíndose a compartimentación do GES da Gudiña, mediante o establecemento dunha subsede en Laza, e o aumento do número de efectivos totais deste GES que pasaba dos 12 membros a 18 membros, polo incremento de 6 efectivos máis con base en Laza. E ampliábanse en 3 novos efectivos os grupos de Ribadavia/Avión e Lobios/Muíños ata acadar os 19 compoñentes. Así mesmo, procedeuse a detallar o financiamento dos servizos municipais, para aclarar a distribución das achegas que deben realizar a Dirección Xeral de Emerxencias e Interior, cada un dos concellos sede ou subsede e, de ser o caso, a respectiva deputación provincial, así como a natureza e distribución dos gastos de funcionamento dos GES que financia a Dirección Xeral de Administración Local. CUARTO.—O convenio actual, xunto ás súas addendas, ten un período de vixencia dende o ano 2013 ata o ano 2015. Xa que dito convenio remata o 31/12/2015, enténdese necesario tramitar a presente addenda ó fin de manter o obxecto e fins da súa sinatura ampliando o período de prestación de servizo dado polos grupos de emerxencia supramunicipal (GES) outros tres anos (2016-2018), prorrogando así o período do actual convenio. Doutra banda e como consecuencia da experiencia acadada na execución do convenio introdúcense determinadas modificacións co gallo esencial de ampliar os terreos onde se pode actuar así como o repertorio de posibles actuacións en materia de prevención de incendios facendo máis eficaz este labor e, en adición, modifícase o reparto dos fondos dedicados a prevención contra incendios, toda vez que o GES Maceda non se constituíu finalmente. Esencialmente proponse introducir as seguintes modificacións: Polas razóns expostas considérase necesario tramitar unha nova addenda ó convenio que incorpore as modificacións aludidas. Ó respecto e co fin de evitar as dúbidas de interpretación que puideran derivarse da dispersión de textos do convenio e das sucesivas addendas óptase por integrar as modificacións a realizar mediante esta addenda, xunto ás anteriores addendas nun texto refundido do convenio que substitúe ós anteriores de forma que o seu clausulado pasa a ser o que segue: PRIMEIRO.—Que entre as competencias que, no que toca ás relacións coas entidades locais galegas, corresponden á Xunta de Galicia, de acordo co disposto nos artigos 194 e 195 da Lei 5/1997, do 22 de xullo, de administración local de Galicia, está a de cooperación e colaboración, podéndose levar a cabo mediante a subscrición de convenios. Así mesmo a Vicepresidencia e Consellería de Presidencia, Administracións Públicas e Xustiza conforme ó disposto no Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia e o Decreto 72/2013, do 25 de abril, polo que se establece a estrutura orgánica da Vicepresidencia e da Consellería de Presidencia, Administracións Públicas e Xustiza, é o departamento encargado de xestionar as competencias que en materia de protección civil e emerxencias ten atribuídas a Comunidade Autónoma de Galicia, e máis especificamente a Dirección Xeral de Emerxencias e Interior encadrada na súa estrutura. Pola súa parte a Consellería do Medio Rural, conforme o disposto no Decreto 166/2015, do 13 de novembro, polo que se establece a súa estrutura orgánica, é o departamento encargado de xestionar as competencias inherentes ás medidas de prevención e defensa contra os incendios forestais. SEGUNDO.—Ás deputacións provinciais, como órgano de goberno da Provincia, correspóndelle a asistencia e cooperación xurídica, económica e técnica ós concellos, para garantir a prestación integral e adecuada dos servizos públicos, no territorio da súa competencia, e, en particular, participar na coordinación da administración local coa da Comunidade Autónoma co fin de garantir os principios de solidariedade e equilibrio intermunicipal. Así mesmo, de acordo co previsto na Lei 5/2007, do 7 de maio, de emerxencias de Galicia, os órganos de goberno provinciais exercerán as súas competencias en materia de protección civil e xestión de emerxencias de acordo co previsto nesta lei, na lexislación galega de réxime local e na normativa estatal aplicable, correspondendo a estes, garantir a prestación do servizo de protección civil e xestión de emerxencias, incluídos os servizos contra incendios e de salvamento, naqueles municipios que non conten con servizos propios, por non resultaren obrigados ou por teren obtida a dispensa deles. TERCEIRO.—Entre os fins da FEGAMP, de acordo co establecido no artigo 2 dos seus Estatutos, figura a representación e defensa das actividades locais, a promoción das competencias locais e calquera outro fin que afecte ou incida de xeito directo ou indirecto nos seus asociados. Con esta finalidade goza de plena capacidade para subscribir convenios e contraer compromisos e obrigas segundo o artigo 8 dos seus Estatutos. Que conforme ó disposto no artigo 23 do Decreto 56/2000, do 3 de marzo, polo que se aproban as medidas de coordinación da protección civil no ámbito da Comunidade Autónoma de Galicia, (DOG núm.62, do 29 de marzo de 2000), modificado polo Decreto 109/2004, do 27 de maio (DOG núm.108, do 7 de xuño de 2004) a Xunta de Galicia poderá establecer acordos, convenios e protocolos de colaboración e cooperación cos entes que integran a Administración local de Galicia para unha mellor e máis efectiva coordinación interadministrativa, tanto na fase preventiva coma na operativa, colaborando coa dotación de medios e recursos necesarios. CUARTO.—Que, segundo dispoñen os artigos 25 e 26.1 da Lei 7/1985, do 2 de abril, reguladora das bases do réxime local e os artigos 80 e 81 da Lei 5/1997, do 22 de xullo, de administración local de Galicia, os municipios deberán prestar á súa cidadanía os servizos públicos que contribúan a satisfacer as necesidades e aspiracións da comunidade de veciños, entre os que se atopan a seguridade en lugares públicos e a protección civil e extinción de incendios, polo que teñen necesidade de contar con medios para poder facer fronte ás súas competencias, compartidas e concorrentes, en materia de protección civil e emerxencias. Nesta mesma liña, a Lei 5/2007, do 7 de maio, de emerxencias de Galicia no seu artigo 1.2 define a protección civil como “un servizo público esencial organizado nun sistema integrado de actuación para lles facer fronte ós riscos ordinarios e a riscos graves coa participación das distintas administracións públicas, baixo a coordinación e a dirección da Xunta de Galicia e coa colaboración cidadá.” E coa mesma consideración, a Constitución Española, o Estatuto de autonomía de Galicia e a Lei 17/2015, de 9 de xullo, do sistema nacional de protección civil coinciden no carácter de servizo público esencial deste servizo. QUINTO.—Por outra parte, os incendios forestais son unha ameaza que afecta hoxe en día, de xeito xeral, non só ó patrimonio forestal público e privado (tanto montes de particulares, montes veciñais en man común e montes de varas), senón tamén ós recursos naturais e ó mantemento e desenvolvemento da actividade humana no medio rural. Cómpre, pois, un enfoque global na actuación preventiva ante os incendios forestais, de xeito que as medidas que se implementen abrangan todo o territorio aínda que, para unha maior eficacia do uso dos recursos, hai que priorizar as zonas clasificadas polo Goberno galego como de alto risco de acordo cos seus plans de prevención e defensa contra incendios forestais. A ditos efectos, cómpre lembrar que todos os concellos de Galicia, segundo o disposto na Orde do 18 de abril de 2007 pola que se zonifica o territorio con base no risco espacial de incendio forestal, están declarados de alto ou medio risco de incendio, polo que poden ser obxecto de financiamento con FEADER. SEXTO.—As accións en materia prevención dos danos causados ós bosques por incendios, desastres naturais e catástrofes son accións previstas pola normativa europea de axuda ó desenvolvemento rural. En concreto están previstas nas seguintes normas: SÉTIMO.—Que para dar cumprimento ó manifestado, a Xunta de Galicia e a FEGAMP acordan apoiar o funcionamento dos Grupos de Emerxencia Supramunicipais (GES) que complementarán a atención das emerxencias e extinción de incendios forestais, xunto cos parques de bombeiros municipais e os parques de bombeiros comarcais, de forma que cubrirán zonas desprovistas de servizos de emerxencia, cun ámbito de actuación superior ó municipal, sen que os límites administrativos das provincias supoñan molestias á hora de intervir en zonas perimetrais ás sedes de localización dos ditos grupos. Do mesmo xeito, ditos grupos participarán en labores de prevención de incendios. Ordinariamente os GES desenvolverán as súas funcións no ámbito de actuación adscrito ós mesmos, e soamente con carácter excepcional e debidamente xustificado, realizarán as súas tarefas fóra do ámbito territorial que lles foi asignado. Que coa finalidade de simplificar e axilizar as tramitacións administrativas necesarias para alcanzar a colaboración pretendida, asínase este convenio entre a Xunta de Galicia, a través da Vicepresidencia e a Consellería de Presidencia, Administracións Públicas e Xustiza, e a Consellería do Medio Rural; as Deputacións Provinciais da Coruña, Lugo, Ourense e Pontevedra e a FEGAMP. Ó abeiro do anteriormente exposto, as partes asinantes coincidindo en que a iniciativa obxecto de colaboración é de común interese para ambas e harmoniza cos fins dunhas e outras asinan o presente convenio, que se rexera polas seguintes O presente convenio ten por obxecto colaborar para completar o mapa de emerxencias de Galicia mediante a implantación dos Grupos de Emerxencias Supramunicipais (GES), como grupos operativos en emerxencias de ámbito supramunicipal. Os Grupos de Emerxencias Supramunicipais sitúanse estratexicamente en 24 localidades, que por ter carácter supramunicipal permiten ofrecer cobertura, xunto cos demais servizos de emerxencia, a un total do 90-97% da poboación. Os criterios determinantes da distribución dos Grupos de Emerxencia Supramunicipais foron: Con carácter xeral cada GES estará composto por 12 efectivos. Naqueles casos en que o GES teña unha base compartida, poderá estar integrado por 16, 18 ou 19 efectivos. En todos os casos, cada GES contará cunha estrutura profesionalizada e de carácter permanente, que dea cobertura a toda a zona de actuación do grupo conforme ó Anexo I, no que se recolle tamén a súa sede. Cada GES contará cos medios materiais que se especifican no anexo III. No tocante á selección, formación e operatividade dos compoñentes destes grupos estarase ó disposto no Anexo VII. Os GES poderán exercer as seguintes funcións: O abano de actuacións subvencionables que serán obxecto de axuda consonte ó PDR do 2014-2020, aprobado por Decisión de Execución da Comisión C (2015) 8144 do 18 de novembro de 2015, pódense agrupar en: a) Actuacións de definición das redes de faixas de xestión da biomasa e investigación da propiedade e estado da biomasa (submedida 8.3), que poderá incluír: b) Actuacións de silvicultura preventiva (submedida 8.3): Prácticas preventivas, de carácter local e a pequena escala, para crear descontinuidades verticais e horizontais da cuberta vexetal, mediante rozas en terreos da titularidade municipal ou de propietario descoñecido. Para os efectos deste convenio as actuacións en materia de desbroces limitaranse a: c) Prevención do dano causado por pragas (submedida 8.3), mediante as actuacións de prevención da praga da avespa asiática (Vespa velutina) en terreos forestais ou zonas de influencia forestal tales como a eliminación de niños. Os prezos unitarios por actuación e o importe máximo a subvencionar por GES de prevención inclúense no Anexo IV. Os traballos a realizar deberán planificaranse previamente á súa execución, a través dun Programa de Actuacións Preventivas a presentar pola entidade local cos contidos recollidos no Anexo V. Elaborado o Programa de Actuacións Preventivas presentarase para a súa revisión no Distrito Forestal. Dada a natureza preventiva dos traballos contemplados na presente cláusula, farase unha inspección previa á iniciación da obra por persoal funcionario da Consellería do Medio Rural para verificar as superficies e a viabilidade dos traballos e emitirase un informe. De ser favorable o informe emitido, o Programa de Actuacións Preventivas será aprobado pola Comisión de Seguimento do GES. Unha vez que se aproba por dita Comisión o Programa de Actuacións Preventivas, a entidade local achegará unha comunicación de inicio dos mesmos ó Distrito Forestal. Con carácter xeral deberá terse en conta o disposto no Regulamento (UE) núm.1305/2013 do Parlamento Europeo e do Consello do 17 de decembro de 2013, relativo á axuda ó desenvolvemento rural a través do Fondo Europeo Agrícola de Desenvolvemento Rural (FEADER). O beneficiario destas axudas serán os concellos sede que compoñen os GES (ver Anexo I). No caso de que o GES posúa dúas sedes, inicialmente farase un reparto paritario da axuda, pero en calquera caso dito reparto inicial poderá ser obxecto de modificación ó abeiro do Programa de Actuacións presentado así como na posterior xustificación dos traballos, pero en ningún caso excederá a axuda máxima por GES establecida no Anexo IV. En todo caso, son gastos subvencionables aqueles que de xeito indubidable respondan á natureza da actividade subvencionada neste convenio. En calquera caso estarase ó exposto no artigo 69.3 do Regulamento (UE) 1303/2013 do Parlamento Europeo e do Consello, do 17 de decembro de 2013, que recolle entre os custos non subvencionables a través dos fondos EIE, o Imposto sobre o Valor Engadido, excepto cando non sexa recuperable conforme á lexislación nacional sobre o IVE; Os GES dependerán tanto xurídica como organicamente do ente local polo que foron contratados, e en ningún caso os seus integrantes terán vínculo laboral coa Administración xeral da comunidade autónoma. Segundo as características da emerxencia ou actividade preventiva ou extintiva que realicen, os GES coordináranse tecnicamente cos servizos contra incendios, cos distritos forestais e/ou coa Central de atencións ás emerxencias 112-Galicia. A coordinación ordinaria dos GES corresponde ó concello no que se sitúe a base do grupo, tendo presente sempre o seu carácter supramunicipal. No caso de actuacións conxuntas en emerxencias de calquera tipo, cos efectivos dos parques de bombeiros comarcais, o mando e coordinación das mesmas, en cumprimento do principio de mando único, corresponde ó xefe da unidade do parque comarcal de bombeiros. O concello sede aportará unha instalación-base adecuada para a prestación do servizo de emerxencias. A Central de atención ás emerxencias 112-Galicia, conectará co grupo de emerxencia a través dun sistema remoto de xestión das emerxencias, cargando os programas informáticos no terminal dotado de liña de datos e de voz co que estará equipada a sede. A Consellería do Medio Rural para a realización das actuacións en materia de prevención de incendios forestais aporta ó presente convenio dous millóns vinte e cinco mil euros (2.025.000,00€) para o ano 2016, dous millóns vinte e cinco mil euros (2.025.000,00€) para o ano 2017 e dous millóns vinte e cinco mil euros (2.025.000,00€) para o ano 2018, que serán cofinanciados con fondos FEADER, con cargo á aplicación orzamentaria 13.02.551. B.760.0. A porcentaxe a subvencionar será do 100% do investimento elixible ou subvencionable, sometida a unha cofinanciación do 75% de fondo FEADER, dun 7,5 % pola Administración Xeral do Estado (AXE) e nun 17,50% pola Xunta de Galicia. Os gastos non elixibles serán soportados polo concello sede do GES. As actuacións e xustificación das mesmas realizarase consonte o Anexo V e VI.1.—Os Grupos de emerxencias supramunicipais financiaranse polas seguintes partes asinantes do convenio: 2.—A contribución ó financiamento da Vicepresidencia e Consellería de Presidencia, Administracións Públicas e Xustiza, en materia de emerxencias fixase en: 3.—A contribución ó financiamento da Consellería de do Medio Rural en materia de extinción de incendios fíxase en un millón oitocentos mil euros (1.800.000,00 €) para o ano 2016, un millón oitocentos mil euros (1.800.000,00 €) para o ano 2017 e un millón oitocentos mil euros (1.800.000,00 €) para o ano 2018, financiándose con cargo ós orzamentos xerais da Comunidade Autónoma de Galicia. Esta cantidade será financiada pola Dirección Xeral de Ordenación e Produción Forestal, con cargo á aplicación orzamentaria 13.02.551. B.760.0. 4.—A contribución ó financiamento por parte das entidades locais será efectuada directamente por cada entidade local ós traballadores contratados, con cargo ós seus respectivos orzamentos na contía que lle corresponde, segundo o anexo II ascende a un total de 1.374.995,51 €. 5.—A contribución ó financiamento das deputacións é a que sigue: Este financiamento distribuirase da seguinte maneira: un adianto do 50% da achega no momento da sinatura do convenio, o 25% no mes de setembro e o restante 25% no momento final de xustificación. Nas vindeiras anualidades o 50% no primeiro trimestre do exercicio correspondente, o 25% no mes de setembro e o restante no momento final. Estas cantidades serán aboadas á Fegamp. Durante o primeiro ano de vixencia do convenio o financiamento correspondente prorratearase segundo á data da sinatura do convenio. Dos 24 Grupos de Emerxencias Supramunicipais, o custo dos GES de 12 membros é de 169.000,00 €, o custo de cada GES de 16 membros é de 252.333,00 €, o custo de cada GES de 18 é de 253.500,00 € e o custe de cada GES de 19 membros é de 294.583,00 €. Para completar a rede de emerxencias aproveitáronse os recursos dispoñibles dos servizos municipais de Ponteareas e Sanxenxo e o de Terras de Celanova, cun custo de 125.000,00 € ano cadanseu. O CUSTE TOTAL ANUAL do presente convenio é de: 5.409.999,00 €, fixándose os custes totais por GES no anexo II. A) Pola Xunta de Galicia, a través de Vicepresidencia e Consellería de Presidencia, Administracións Públicas e Xustiza e da Consellería do Medio Rural, o compromiso é: B) Polas deputacións provinciais: Financiamento: As deputacións provinciais colaborarán no financiamento cunha achega a ingresar na conta da FEGAMP como entidade colaboradora. C) Pola FEGAMP: o Recadar toda a documentación acreditativa do cumprimento das actuación por parte dos concellos sedes. o Presentar as declaración de axudas solicitadas ou concedidas en cada concello para esta mesma finalidade e, en caso de non ter ningunha axuda, a presentación dunha declaración de que só se percibe este importe para esta finalidade. A FEGAMP como entidade colaboradora que recibe os fondos das axudas e distribúe os mesmos ós beneficiarios, deberá respectar o disposto no artigo 9 e seguintes da Lei 9/2007, do 13 de xuño, de subvencións de Galicia, e en ningún caso considerará os fondos recibidos como integrantes do seu patrimonio. D) Polos Concellos sede dos GES: O libramento dos fondos á Federación Galega de Municipios e Provincias pola Xunta de Galicia realizarase de conformidade co previsto no Anexo VI e VII. Unha vez recibidos os fondos da Xunta de Galicia pola FEGAMP, esta transferirá ós beneficiarios finais participantes do proxecto a cantidade que lle corresponda, no prazo máximo de 45 días dende a súa recepción. A FEGAMP acreditará ante a Dirección Xeral de Emerxencia e Interior, a Dirección Xeral de Administración Local e a Dirección xeral de Ordenación e Produción forestal, a entrega dos fondos ós beneficiarios finais mediante xustificante de pagamentos válidos (extractos ou certificación bancaria debidamente identificados). Os beneficiarios finais deste convenio están obrigados a facilitar toda a información que lle sexan requirida pola Intervención Xeral e o Consello de Contas da Comunidade Autónoma, no exercicio das súas funcións de fiscalización e control do destino das axudas, así como ós controis que poidan realizar as institucións comunitarias, tendo en conta que se trata de actuacións cofinanciadas con fondos comunitarios. A participación no presente convenio suporalles, tanto á entidade colaboradora coma ós beneficiarios finais, o consentimento expreso á administración para incluír e facer públicos os datos referidos ó convenio nos rexistros públicos da Xunta de Galicia, creados nos artigos 44 e 45 da lei 7/2005, do 29 de novembro e decreto 126/2006, do 20 de xullo. Toda alteración das condicións tidas en conta para a concesión destas axudas e, en todo caso, a obtención de subvencións ou axudas outorgadas por outras administracións, entes públicos ou privados para o mesmo fin, poderá dar lugar, si con isto se alterase os obxectivos deste convenio, á modificación da resolución da concesión. O incumprimento dalgunha das obrigas recollidas neste convenio dará lugar ó reintegro total ou parcial das axudas recibidas e o xuro de demora correspondente de acordo co establecido no disposto no Regulamento (UE) 809/2014 da Comisión, do 17 de xullo onde os intereses se calcularán en función do tempo transcorrido entre a finalización do prazo de pago para o beneficiario indicado na orde de recuperación, que non poderá fixarse en máis de 60 días, e a data de reembolso ou dedución. O presente convenio de colaboración ten natureza administrativa. Para a interpretación de dúbidas e controversias que xurdan na interpretación deste convenio estarase ó disposto nas cláusulas deste e, subsidiariamente, na Lei 9/2007, do 13 de xuño, de subvencións de Galicia, no decreto 11/2009. de 8 de xaneiro, polo que se aproba o Regulamento da lei 9/2007, do 13 de xuño, na Lei 38/2003, do 17 de novembro, xeral de subvencións e ós principios establecidos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. As partes quedan suxeitas á xurisdición contencioso-administrativa para a resolución de calquera conflito que puidera xurdir na aplicación do mesmo. Para o seguimento e coordinación das accións previstas no presente convenio, créase unha Comisión Mixta e paritaria na que estarán representadas a Vicepresidencia e Consellería de Presidencia, Administracións Públicas e Xustiza, a Consellería do Medio Rural, as deputacións e a FEGAMP. Son funcións desta comisión de seguimento: Esta comisión solicitará ó remate da vixencia do convenio á Federación Galega de Municipios e Provincias un informe técnico correspondente ó grao de cumprimento dos obxectivos programados, e relación detallada dos pagos efectuados por cada concello, correspondentes ós meses de vixencia do convenio ós efectos, no seu caso, do reintegro dos importes non liquidados. Para resolver as cuestións ordinarias que se presenten na execución do presente convenio crearase un grupo de traballo, de carácter técnico, e composición paritaria, no que a comisión de seguimento poderá delegar, por acordo expreso, as súas atribucións. A composición deste grupo será determinada pola comisión mixta de seguimento do convenio. O presente Convenio estenderá a súa vixencia ata o 31 de decembro de 2018. Ó termo de cada anualidade calquera das partes poderá denunciar o convenio, cunha antelación mínima dun mes. Os concellos adhírense ó presente convenio coa sinatura do correspondente anexo de adhesión. En proba de conformidade, as partes asinan por triplicado na data e lugar ó inicio mencionados. Alfonso Rueda Valenzuela: Vicepresidente e Conselleiro de Presidencia, Administracións Públicas e Xustiza. Ángeles Vázquez Mejuto: Conselleira do Medio Rural. Valentín González Formoso: Presidente da Deputación Provincial da Coruña. Darío Campos Conde: Presidente da Deputación Provincial de Lugo. José Manuel Baltar Blanco: Presidente da Deputación Provincial de Ourense. Mª del Carmen Silva Rego: Presidenta da Deputación Provincial de Pontevedra. Alfredo L. García Rodríguez: Presidente da Federación Galega de Municipios e Provincias. Os contidos mínimos do Programa de Actuacións Preventivas serán os seguintes: A) Ámbito de actuación das actuacións preventivas. B) Tipos de traballo obxecto de axuda. C) Xustificación das superficies obxecto de actuación: As actuacións a realizar atenderán ó previsto na planificación do Distrito Forestal en materia preventiva, e deberán estar en concordancia co Plan de Prevención do Distrito Forestal e Municipal, de existir estes (e tamén co PLADIGA). Debe existir unha xustificación, que amose criterios obxectivos na selección das parcelas propostas de actuación e teña como obxectivo fundamental a redución e descontinuidade do combustible mediante tratamentos silvícolas preventivos. D) Táboa resumo de superficies obxecto de actuación en materia de planeamento, silvicultura preventiva ou do potencial forestal danado por pragas: Deberá incluírse unha táboa resumo coas superficies de actuación proposta en hectáreas desagregando segundo os tipos de traballos incluídos no convenio. Localización das parcelas ou vías de actuación preventiva coa descrición, cando menos, da parroquia e lugar (potestativamente ref. catastrais ou parcelas SIXPAC). E) Cartografía: Cartografía con planos sobre mapas oficiais, preferentemente a escala 1:5:000, ou no seu defecto 1:25:000 no que se reflictan as actuacións preventivas propostas. A escala desta documentación non terá que verse alterada por ampliacións ou reducións de fotocopiado. Asemade a cartografía remitirase en formato vectorial, tipo shapefile en Datum ETRS 89 e fuso 29N, ou documento análogo. A documentación xustificativa deberá estar en poder da Dirección Xeral de Emerxencias e Interior, da Dirección xeral de Ordenación e Produción Forestal e da Dirección Xeral de Administración Local antes do 5 de decembro de cada ano. Non obstante, polo que se refire ós gastos de persoal, a documentación xustificativa deberá estar en poder da Dirección Xeral de Emerxencias e Interior e da Dirección Xeral de Ordenación e Produción Forestal, antes do 28 de decembro de cada ano.1. O libramento dos fondos á Federación Galega de Municipios e Provincias pola Xunta de Galicia, someterase ó seguinte réxime de pago: a) Polo que respecta a Consellería do Medio Rural, librarase en cada anualidade un pago anticipado do 100% da anualidade correspondente, de acordo ó establecido no artigo 63.1 do Decreto 11/2009, do 8 de xaneiro. No ano 2016 este pagamento efectuarase á sinatura do convenio e as restantes anualidades no primeiro trimestre de cada ano. Este anticipo farase con cargo ós fondos propios libres do código de proxecto: 2011.00771. b) Polo que respecta á Dirección Xeral de Emerxencias e Interior, librarase en cada anualidade un pago anticipado do 50% da anualidade correspondente, de acordo ó establecido no artigo 63.1 do Decreto 11/2009, de 8 de xaneiro. No ano 2016 este pagamento efectuarase á sinatura do convenio e as restantes anualidades no primeiro trimestre de cada ano. c) Polo que respecta á Dirección Xeral de Administración Local, librarase en cada anualidade un pago anticipado do 50% da anualidade correspondente, de acordo ó establecido no artigo 63.1 do Decreto 11/2009, de 8 de xaneiro. No ano 2016 este pagamento efectuarase á sinatura do convenio e as restantes anualidades no primeiro trimestre de cada ano.2. Para a xustificación das actuacións subvencionadas ó abeiro deste convenio, a Fegamp, como entidade colaboradora, remitirá á Dirección Xeral de Emerxencias e Interior, á Dirección Xeral de Administración Local e á Dirección Xeral de Ordenación e Produción Forestal respecto ós gastos en materia de vixilancia e extinción de incendios forestais, a documentación seguinte, en exemplar orixinal ou copia debidamente compulsada: — Certificación do secretario da Federación Galega de Municipios e Provincias, co visto e prace do seu presidente, do cumprimento do obxecto do presente convenio, que se emitirá con base nas certificacións emitidas polas intervencións municipais ou órganos que teñan atribuídas as facultades de control contable nos concellos sede ou subsede do GES. Na certificación emitida para a Dirección Xeral de Emerxencias e Interior e para a Dirección Xeral de Ordenación e Produción Forestal, detallarase que se efectuaron as contratacións e as altas na Seguridade Social dos/as traballadores/as que forman parte da estrutura do GES en cada un dos concellos implicados. — Certificacións emitidas polas intervencións municipais ou órganos que teñan atribuídas as facultades de control contable no concello sede ou subsdede do GES, na que se indique o cumprimento do obxecto do convenio e o pagamento efectivo do gasto realizado. Nas certificacións que se emitan para a Dirección Xeral de Emerxencias e Interior e para a Dirección Xeral de Ordenación e Produción Forestal, indicaranse as contratacións e altas na seguridade social dos/as traballadores/as que forman parte do GES. — Declaración de axudas solicitadas ou concedidas para esta mesma finalidade, asinada polo representante do concello sede ou subsede do GES. Na declaración de axudas que se emita para a Dirección Xeral de Administración Local debe facerse constar se o concello sede ou subsede percibiu algunha outra axuda, aínda que sexa no marco do propio convenio, procedente de calquera das administracións ou órganos que financian as actuacións, para os gastos subvencionados por este centro directivo, é dicir, aqueles financiables con cargo ao capítulo II, gastos correntes en bens e servizos, incorporados na relación clasificada de gastos da conta xustificativa. — Certificación expedida pola secretaría do concello sede ou subsede, co visto e prace do/a alcalde/sa, relativa á aprobación polo órgano competente da conta xustificativa da subvención na que se inclúa unha relación clasificada dos gastos imputables á actuación subvencionada. A certificación emitida para a Dirección Xeral de Administración Local referirase á conta xustificativa dos gastos subvencionados por este centro directivo, é dicir, aqueles financiables con cargo ó capítulo II, gastos correntes en bens e servizos. — Documentos xustificativos de gastos e de pagamentos: Os gastos acreditaranse mediante facturas e demais documentos de valor probatorio equivalente con validez no tráfico xurídico mercantil ou con eficacia administrativa. Para os efectos da súa consideración como gasto subvencionable, os correspondentes pagamentos deberán estar realizados con anterioridade á finalización do período de xustificación e acreditaranse mediante extractos de conta, certificacións bancarias ou xustificantes de transferencia bancaria, debidamente identificados e selados pola entidade financeira. Porén, coa finalidade de poder acreditar o gasto da nómina do persoal correspondente ó mes de decembro de cada ano e para estes efectos, serán suficientes, para a súa consideración como gasto subvencionable, as certificacións emitidas polas intervencións municipais ou órganos que teñan atribuídas as facultades de control contable no concello sede ou subsdede do GES, nas que se indiquen que están contabilizados e fiscalizados os ditos pagos. No suposto de que o pagamento se realice mediante banca electrónica, o xustificante da transferencia bancaria deberá presentarse asinado e selado pola persoa representante da entidade beneficiaria das subvencións. — Declaración responsable da persoa representante do concello sede ou subsede do GES conforme este concello, como entidade beneficiaria dunha subvención, non está incursa en ningún dos supostos do artigo 10.2 e 10.3 da Lei 9/2007, do 13 de xuño, de subvencións de Galicia. Na documentación que se remita á Dirección Xeral de Emerxencias e Interior e para a Dirección Xeral de Ordenación e Produción Forestal incluirase unha relación nominal dos compoñentes do GES, con especificación da persoa responsable do grupo e un número de teléfono de contacto. No caso de existir fondos remanentes, logo da xustificación dos concellos, serán devoltos pola FEGAMP ó Tesouro da Comunidade Autónoma de Galicia, no prazo dun mes a contar dende que remata o prazo para transferir as axudas por parte da FEGAMP ós concellos. Para a xustificación das actuacións subvencionadas materia de prevención de incendios forestais, a FEGAMP, como entidade colaboradora, remitirá á Dirección Xeral de Ordenación e Produción Forestal, antes do 31 de outubro, en relación coa actuación de cada GES a documentación seguinte, en exemplar orixinal ou copia debidamente compulsada: — Certificación do secretario da Federación Galega de Municipios e Provincias, co visto e prace do seu presidente, do cumprimento do obxecto do presente convenio, que se emitirá con base nas certificacións emitidas polas intervencións municipais ou órganos que teñan atribuídas as facultades de control contable nos concellos sede ou subsede do GES. — Certificacións emitidas polas intervencións municipais ou órganos que teñan atribuídas as facultades de control contable no concello sede ou subsdede do GES, na que se indique o cumprimento do obxecto do convenio e o pagamento efectivo do gasto realizado. — Declaración de axudas solicitadas ou concedidas para esta mesma finalidade, asinada polo representante do concello sede ou subsede do GES. — Unha memoria de actuación xustificativa do cumprimento das condicións do convenio, con indicación das actividades realizadas e dos resultados obtidos. Dita memoria asinada polo Alcalde correspondente deberá dar conta dos traballos xustificados, sexa: — Unha memoria económica xustificativa que conterá, como mínimo, os seguintes extremos: — Certificación expedida pola secretaría do concello sede ou subsede, co visto e prace do/a alcalde/sa, relativa á aprobación polo órgano competente da conta xustificativa da subvención na que se inclúa unha relación clasificada dos gastos imputables á actuación subvencionada. Mediante sistema contable diferenciado por ser fondos FEADER. — Documentos xustificativos de gastos e de pagamentos: Os gastos acreditaranse mediante facturas e demais documentos de valor probatorio equivalente con validez no tráfico xurídico mercantil ou con eficacia administrativa. Para os efectos da súa consideración como gasto subvencionable, os correspondentes pagamentos deberán estar deberán estar realizados con anterioridade á finalización do período de xustificación e acreditaranse mediante extractos de conta, certificacións bancarias ou xustificantes de transferencia bancaria, debidamente identificados e selados pola entidade financeira. No suposto de que o pagamento se realice mediante banca electrónica, o xustificante da transferencia bancaria deberá presentarse asinado e selado pola persoa representante da entidade beneficiaria das subvencións. — Declaración responsable da persoa representante do concello sede ou subsede do GES conforme este concello, como entidade beneficiaria dunha subvención, non está incursa en ningún dos supostos do artigo 10.2 e 10.3 da Lei 9/2007, do 13 de xuño, de subvencións de Galicia. Todo elo consonte ó establecido na normativa autonómica de prevención de incendios forestais e dando, en calquera caso, cumprimento ás cláusulas e fins establecidos no presente convenio. Así mesmo, de conformidade co disposto no artigo 62.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, poderán realizarse pagos fraccionados que responderán ó ritmo de execución das accións subvencionadas sen que, conxuntamente cos pagamentos anticipados, superen o 80% da porcentaxe subvencionada correspondente ós pagamentos xustificados. Os importes dispostos no Anexo IV terán a consideración de custos de referencia que suporán límites máximos admisibles para algúns tipos de gastos, consonte o establecido no artigo 67.1. a) do Regulamento (UE) 1303/2014. Por esta razón, esixirase ós beneficiarios da axuda que presente xunto coa solicitude de pago facturas ou documentos de valor probatorio equivalente e xustificante de pago. No caso de que existan custos simplificados avalados por cálculos dos ditos custes e certificado asinado polo organismo independente, estes custes simplificados ou módulos terán a condición de baremos estándar de custes unitarios tal como contempla o artigo 67 do Regulamento (UE) 1303/2013. De aplicarse ditos custes non será necesario para realizar o pagamento en materia de prevención a presentación de facturas ou documentos de valor probatorio equivalente xuntamente ós xustificantes de pago. Persoal funcionario desta Consellería expedirá certificación na cal se indique se as obras realizadas foron executadas conforme ó programa de actuación aprobado pola comisión de seguimento, especificando os lugares e número de hectáreas realizadas ou de actuacións de prevención de pragas realizadas. Con esta certificación poderase modificar á baixa a cantidade aprobada inicialmente, no caso de que se realice un número menor de unidades de obra das aprobadas. A redución anterior virá incrementada gradualmente, farase un cálculo sobre a base do que se considera elixible. Cada unidade xestora determinará: a) O importe que se pode conceder ó beneficiario en función exclusivamente da solicitude de pagamento. A tal efecto tomaranse en consideración a suma dos importes de gastos que o beneficiario presenta como xustificación da operación aprobada. b) O importe que se pode conceder ó beneficiario logo de controlar a elixibilidade dos gastos que o beneficiario presenta como xustificación da operación aprobada. A cantidade a pagar ó beneficiario será a definida no importe b). Cando o importe a) supere ó importe b) en mais dun 10% a cantidade a pagar é igual ó importe b) menos a diferenza entre os dous importes. Esta redución non se aplica cando o beneficiario poida demostrar que non é responsable da inclusión do importe non elixible. — O órgano xestor poderá comprobar o valor de mercado dos gastos subvencionables conforme ó disposto no artigo 48 do Regulamento 809/2014, da Comisión, do 17 de xullo de 2014, polo que se establecen as disposicións de aplicación do regulamento (CE) 1306/2013, do Parlamento Europeo e do Consello no que se refire ó sistema integrado de xestión e control, medidas de desenvolvemento rural e a condicionalidade e no artigo 30.5 da Lei 9/2007, de subvencións de Galicia. Emitirase certificación expedida na cal se indique se as obras realizadas foron executadas conforme ó programa de actuación aprobado pola comisión de seguimento, especificando os lugares e número de hectáreas realizadas. Teranse en conta os criterios xerais para a aplicación de reducións, sancións e exclusións ditados polo Fondo Español de Garantía Agraria a Circular de coordinación 23/2015 nas medidas de desenvolvemento rural non establecidas no sistema integrado do período 2014-2020. Igualmente tomarase en consideración a Circular de coordinación 22/2015 relativa ó Plan nacional de controis das medidas de desenvolvemento rural non establecidos no ámbito do sistema integrado do período 2014-2020. — A Consellería do Medio Rural resérvase o dereito de solicitar canta documentación considere precisa, en relación coa xustificación dos gastos. O artigo 23.2 da Lei., de 27 de decembro, de Orzamentos Xerais do Estado para o ano 2016 establece certas limitacións á hora de contratación de persoal temporal, en concreto preceptúa: que “Durante o ano 2016 non se procederá á contratación de persoal temporal, nin ó nomeamento de persoal estatutario temporal ou de funcionarios interinos salvo en casos excepcionais e para cubrir necesidades urxentes e inaprazables que se restrinxirán ós sectores, funcións e categorías profesionais que se consideren prioritarios ou que afecten ó funcionamento dos servizos públicos esenciais.” Non cabe dúbida que os servizos afectados por este convenio son servizos públicos esenciais e que o obxectivo da prestación deste servizo é velar pola protección das persoas, dos bens e do patrimonio colectivo ou ambiental. Ningún dos concellos onde se pode actuar contan con persoal contratado especializado ó respecto e o único servizo especializado nas comarcas para este tipo de intervencións están situados nos Parques comarcais de Bombeiros, o que supón un atraso na intervención por motivo de desprazamento, dependendo do lugar onde se teña que actuar. Ademais vaise intervir ante situacións de emerxencia que en moitas ocasións implican unha intervención inmediata, onde o concello non conta con persoal especializado para elo, e onde o esperar polo persoal do Parque Comarcal de Bombeiros agrava aínda máis a situación, xa que o factor tempo xoga un papel moi importante en determinadas situacións, téndose que minimizar en todo momento o tempo de chegada ó lugar de intervención e a excepcionalidade deriva da adopción dunha serie de medidas preventivas para velar pola protección das persoas e dos bens. O persoal que forme parte destes grupos deberá contar cunha formación e experiencia en traballos de protección civil, emerxencias, medio ambiente e prevención e defensa contra incendios forestais. A capacitación acreditarase coa formación impartida pola Academia Galega de Seguridade ou outros organismos públicos. A experiencia acreditarase a través de certificacións emitidas polos organismos correspondentes ós que pertenceran os servizos nos que estiveran inscritos e desenvolvendo as súas actividades. Os concellos sede serán os encargados de seleccionar ó persoal mediante un procedemento público de selección, na súa modalidade de concurso-oposición, entre aqueles que cumpran os requisitos previamente expostos. As bases das convocatorias son elaboradas pola Xunta de Galicia e comúns para todos os grupos e públicas. Todos aqueles concellos que á sinatura do correspondente convenio, dispoñan de persoal seleccionado consonte ós principios de publicidade, mérito e capacidade destinado a tarefas de atención ás emerxencias poderán adscribilos ó devandito servizo, e as que non resulten cubertas a través desta adscrición procederán a ser cubertas mediante a modalidade de concurso oposición. As bases axustaranse ó seguinte modelo: “CONCELLO DE. De conformidade co acordo adoptado pola Xunta de Goberno Local en sesión ordinaria celebrada o día D de XXX de 2016, faise pública a convocatoria para a provisión de DOCE prazas de persoal para o Grupo de Emerxencias Supramunicipal polo sistema de concurso-oposición libre: É obxecto da presente convocatoria cubrir DOCE PRAZAS PERSOAL PARA O GRUPO DE EMERXENCIAS SUPRAMUNICIPAL (PERSOAL LABORAL) polo sistema de concurso-oposición libre.1. Para seren admitidos á realización das probas selectivas os aspirantes deberán reunir os seguintes requisitos: a) Ser español ou posuír a nacionalidade de calquera dos Estados membros da Unión Europea ou a dalgún dos Estados ós que sexa de aplicación a libre circulación de traballadores nos termos definidos no Tratado Constitutivo da Unión Europea, en virtude dos Tratados Internacionais celebrados pola Unión Europea e ratificados por España, todo elo nos termos do artigo 57 do Estatuto Básico do Empregado Público. b) Ter cumpridos os 18 anos da idade, e non superar a idade máxima de xubilación. c) Estar en posesión do título de graduado en educación secundaria obrigatoria ou graduado escolar ou equivalentes ós efectos laborais.(O certificado de escolaridade considérase equivalente ó Graduado Escolar segundo Orde de 20 de xuño pola que se establece a equivalencia do certificado de escolaridade e de outros estudos co título de graduado escolar regulado na Lei 14/1970, de 4 de agosto, xeral de Educación e financiamento da reforma educativa a efectos laborais). d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado do servizo de ningunha Administración Pública en virtude de expediente disciplinario nin atoparse inhabilitado, por sentenza firme, para o exercicio de funcións públicas. f) Estar en posesión do permiso de conducir tipo C.2. Todos os requisitos esixidos no apartado anterior deberán posuílos os aspirantes no día de remate do prazo para a presentación de solicitudes e conservalos, ó menos, ata a data do seu nomeamento como persoal laboral, no seu caso.1. As persoas que desexen tomar parte nas probas selectivas convocadas deberán facelo constar mediante instancia dirixida ó Sr. Alcalde do Excmo. Concello de. A instancia conterá, a lo menos, os datos persoais do solicitante coa súa dirección e a denominación da praza convocada á que opta e farase constar, expresamente, que se reúnen todas e cada unha das condicións esixidas na Base segunda da convocatoria. Xunto coa instancia achegarase a documentación que o aspirante desexe que sexa tida en conta na fase de concurso, e conforme ó establecido nos apartados posteriores das presentes Bases.2. O prazo mínimo para a presentación de solicitudes será de 7 días con publicación na WEB do concello e cando menos, nun dos diarios de maior difusión da provincia.3. A presentación de solicitudes poderá facerse ben no Rexistro Xeral do Concello de. ou ben en calquera das formas establecidas no artigo 38.4 da Lei 30/1992, do Réxime Xurídico das Administracións Públicas e do Procedemento Administrativo Común; as solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso os aspirantes deberá comunicalo mediante telegrama durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública.4. Os aspirantes quedan vinculados ós datos que fixeron constar na solicitude, se ben os erros de feito que poidan advertirse poderán subsanarse ou repararse en calquera momento ben de oficio, ben a instancia de parte.1. Rematado o prazo dos 7 días fixado para a presentación de solicitudes a resolución da alcaldía acordará a aprobación da lista de admitidos e excluídos, con especificación, no seu caso, dos motivos de exclusión, a cal se publicará no taboleiro de anuncios da Casa Consistorial.2. Os aspirantes excluídos disporán dun prazo de 3 días, contados a partires do seguinte ó da publicación do acordo, para poder subsanar ou emendar, no seu caso, o defecto que houbera motivado a exclusión. No suposto de producirse reclamacións deberá tomarse novo acordo estimándoas ou desestimándoas con publicación da lista definitiva no Taboleiro de anuncios. No caso de non presentarse reclamacións polos aspirantes excluídos (de existir) a lista publicada terá carácter definitivo. O Tribunal cualificador deste concurso-oposición estará integrado polos membros que de seguido se relacionan: Presidente: — Titular: — Suplente: Vogais: — Titular: — Suplente:. — Titular — Suplente: — Titular: — Suplente: Secretario: — Titular: — Suplente: Todos os membros dos Tribunais, deberán posuír a titulación ou especialización igual ou superior á esixida para o acceso á praza convocada e terán voz e voto. Os membros dos Tribunais deberán absterse de intervir, comunicándoo ó Sr. Alcalde cando concorran neles algunha das circunstancias previstas no artigo 28 da Lei 30/92, do Réxime Xurídico das Administracións Públicas e do Procedemento Administrativo Común, así como cando realizaran tarefas de preparación de aspirantes durante os cinco anos anteriores á publicación desta convocatoria. Así mesmo os aspirantes poderán recusar ós membros do Tribunal cando nos mesmos concorra algunha das circunstancias previstas para a abstención e de conformidade co establecido no artigo 29 da Lei 30/92. Unha vez constituído o Tribunal tamén poderán incorporarse os outros vocais titulares que non concorreran á sesión constitutiva e, no seu caso, os suplentes. Os membros do Tribunal que asistan ás sesións do mesmo, percibirán dietas pola súa asistencia na contía legalmente establecida, sen prexuízo dos traballos previos de asistencia técnica que poidan realizar os asesores que tamén serán compensados na forma legalmente establecida.1. A data e hora na que deberá constituírse o Tribunal (ós efectos de valoración do concurso e elaboración das probas) será determinada pola Alcaldía mediante acordo, xuntamente coa aprobación da lista definitiva de admitidos e a data da celebración do primeiro exercicio, a cal publicarase mediante anuncio no taboleiro de anuncios do concello.2. Os aspirantes serán convocados para cada exercicio en chamamento único, quedando decaídos no seu dereito os opositores que non compareceran a realizalo, salvo os casos debidamente xustificados que serán resoltos motivadamente polo Tribunal.3. Os aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal, así como dos medios materiais adecuados e necesarios para a práctica dos mesmos.1. En calquera momento o Tribunal poderá requirir ós opositores para que acrediten a súa identidade.2. A orde de actuación dos opositores para a realización daqueles exercicios que non poidan facerse de xeito simultáneo, comezará polos que o primeiro apelido corresponda coa letra que determine a Resolución da Consellería de Presidencia, Relacións Institucionais e Administración Pública para o ano de celebración dos exercicios.3. Se en calquera momento do proceso selectivo chegara a coñecemento do Tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñer ó Sr. Alcalde a súa exclusión indicando as inexactitudes ou falsidades observadas ós efectos procedentes.4. Concluído cada un dos exercicios da oposición correspondente, o Tribunal fará pública, no Taboleiro de Anuncios, a relación de aspirantes que o superaran con indicación da puntuación obtida. Os opositores non incluídos na lista terán a consideración de non aptos.5. A relación de aprobados en cada exercicio polo Tribunal deberá publicarse no taboleiro de anuncios, a lo menos con 12 horas de antelación, á nova reunión do Tribunal cando se trate do mesmo exercicio e con 24 horas de antelación cando se trate dun novo exercicio.6. Dende o total remate dun exercicio ou proba ata o comezo do seguinte deberán transcorrer a lo menos 72 horas e un máximo de 45 días naturais.7. Contra os acordos do Tribunal poderá interpoñerse recurso administrativo ante o órgano competente conforme ó previsto na Lei de Réxime Xurídico das Administracións Públicas e do Procedemento Administrativo Común. Consistirá en contestar por escrito a un cuestionario tipo test, ós efectos de dar cumprimento ó prevido no Decreto Lexislativo 1/2008, do 13 de marzo, de 50 preguntas con respostas alternativas baseadas no contido do programa da convocatoria, durante un período de 70 minutos e determinado polo Tribunal, que se reunirá na data que se acorde no momento da súa constitución, ós efectos da elaboración do mesmo. Consistirá na realización dunha proba práctica sobre as funcións a desenvolver (primeiros auxilios, excarceración de vehículos, incendios, etc.), tendo en conta o temario que figura como Anexo I, e que será determinado polo Tribunal antes da súa realización. O artigo 35 da Lei 2/2009, de 23 de xullo, de modificación do texto refundido da Lei da función pública de Galicia, aprobado polo Decreto lexislativo 1/2008, do 13 de marzo, establece: “. nas probas selectivas que se realicen para o acceso ás prazas da Administración da Comunidade Autónoma de Galicia e das Entidades Locais de Galicia incluirase un exame de galego agás para aqueles que acrediten o coñecemento da lingua galega conforme a normativa vixente.” En cumprimento do sinalado os aspirantes deberán realizar unha proba que consistirá na tradución directa dun texto elixido polo tribunal do castelán ó galego sen axuda de dicionario nun tempo máximo de 30 minutos. Estarán exentos da realización da proba de galego os aspirantes que acrediten, antes de que remate o prazo de presentación de solicitudes, posuír o Celga 2, curso de iniciación ou estudos equivalentes. Este exercicio ten carácter obrigatorio e eliminatorio. O máximo de puntos que se pode obter na fase de concurso non poderá ser superior a 8,00. O tribunal valorará os méritos alegados e xustificados documentalmente polos aspirantes conforme ó seguinte baremo: a) Por cada mes completo desempeñando un posto de traballo como persoal de GRUMIR ou nos Grupos Municipais de Emerxencias nos últimos catro anos 0,10 puntos ata un máximo de 3 puntos. b) Por cada mes completo prestando, nos últimos catro anos, servizos operativos de intervención directa en emerxencias, accidentes, incendio, e outras labores de salvamento, no ámbito da protección civil municipal ou Agrupacións de Voluntarios de Protección Civil de carácter público 0,10 puntos, ata un máximo de 2,5 puntos. c) Por ter prestados servizos en calquera das Administracións Públicas nos últimos catro anos en postos de traballo semellantes ós que se convocan 0,10 puntos por cada mes completo ata un máximo de 0,5 puntos. A estes efectos non se computarán servizos que fosen prestados simultaneamente con outros igualmente alegados e reduciranse proporcionalmente os prestados a tempo parcial ou en períodos de tempo menores ós sinalados.2. Cursos, seminarios, congresos, xornadas. Participar en actividades formativas, sempre que se atopen relacionadas coas funcións a desenvolver e organizados, ben por unha Administración Pública, unha Universidade ou impartidos por empresas privadas homologados por unha Administración Pública): — Por cursos de 10 a 20 horas de duración: 0,10 puntos. — Por cursos de 21 a 40 horas de duración: 0,20 puntos. — Por cursos de 41 a 100 horas de duración: 0,30 puntos. — Por cursos de máis de 100 horas de duración: 0,50 puntos. Os cursos nos que non se exprese duración ningunha serán valorados coa puntuación mínima. Na acreditación de seminarios permanentes que duren un curso lectivo deberán especificarse o número de horas, no caso contrario valoraranse coa puntuación mínima. No suposto de que a duración do curso se exprese en días, establécese unha equivalencia de 5 horas por cada día de curso. A documentación que haberá de presentarse para xustificar os méritos que se alegan para a súa valoración conforme ó baremo indicado será a seguinte en cada caso: A experiencia profesional como persoal de GRUMIR, protección civil ou en praza ou posto de igual contido no ámbito da administración Pública xustificarase: Presentando certificación expedida pola Secretaría ou calquera outro órgano da Administración con competencias en materia de persoal, onde constarán os seguintes datos: —Denominación dos postos de traballo que desempeñaran con expresión do tempo que os ocupara. —Relación xurídica que mantivo ou mantén no desempeño dos postos coa Administración. Para acreditar que se ocupa ou se ocupou praza ou posto de igual ou similar contido, cando non coincidan a denominación dos que se ocuparan co da praza á que se opta, o interesado haberá de achegar certificado no que consten as funcións desenvolvidas. Para acreditar os méritos sinalados nos puntos 2 e 3 do baremo haberá de achegarse fotocopia compulsada dos documentos oficiais que os acrediten. Os puntos obtidos na fase de concurso sumaranse á puntuación obtida na fase de oposición ós efectos de establecer a orde definitiva de aprobados. Estes puntos non poderán ser aplicados para superar os exercicios da fase de oposición. A puntuación máxima a outorgar nos anteriores apartados, será a seguinte: — Méritos profesionais: Máximo 6,00 puntos. — Cursos e Seminarios, etc.: Máximo 2,00 puntos Cada un dos exercicios obrigatorios e eliminatorios, serán cualificados de 0 a 10 puntos, sendo necesario para aprobar cada un dos exercicios e acceder ó seguinte obter unha puntuación mínima de cinco puntos. A cualificación final virá determinada pola suma das cualificacións parciais obtidas polos aspirantes que foran superando todos e cada un dos sucesivos exercicios obrigatorios e eliminatorios, non computándose a fase de concurso a todos aqueles aspirantes que non superen a fase de oposición.1. A cualificación final obterase sumando a puntuación obtida na fase de concurso e na fase de oposición. Determinada a cualificación final dos aspirantes o Tribunal fará pública a relación de aprobados por orde de puntuación no Taboleiro de Anuncios da Casa Consistorial.2. O Tribunal, en ningún caso, poderá aprobar nin declarar que superaron as probas selectivas un número superior de aspirantes ó das prazas. Calquera proposta de aprobados que contraveña o establecido anteriormente será nula de pleno dereito.3. Porén, o Tribunal ó cualificar cada un dos exercicios non terá en conta a limitación anterior, a cal só se terá en conta para formular á Alcaldía a proposta coa puntuación final, os cales nunca poderán superar o número de prazas convocadas.4. No caso de empate nas puntuacións totais de dous ou máis aspirantes, este resolverase tendo en conta a maior puntuación obtida no primeiro exercicio e se isto non fora suficiente pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo que se realizará en presenza dos interesados. Os aspirantes propostos presentarán, dentro do prazo de vinte días naturais contados a partires da publicación da relación de aprobados, os documentos acreditativos de capacidade e requisitos esixidos na convocatoria. —Documento Nacional de Identidade mediante fotocopia compulsada por ambos os dous lados. —Declaración xurada de non ter sido separado do servizo das Administracións Públicas e non estar incurso en ningunha das causas de incapacidade ou incompatibilidade determinadas na lexislación vixente. —Certificado médico de non padecer enfermidade que inhabilite para o exercicio da función. —Fotocopia compulsada do carné de conducir esixido na convocatoria. Dentro do prazo indicado, e agás os casos de forza maior, os aspirantes propostos que non presenten a súa documentación ou non reunisen os requisitos esixidos, non poderán ser contratados e quedarán anuladas todas as súas actuacións, sen prexuízo das responsabilidades nas que incorrese por falsidade na instancia na que solicita tomar parte no concurso-oposición. As bases xerais e específicas desta convocatoria vinculan á Administración Municipal, ós Tribunais cualificadores e ós aspirantes que participen no proceso selectivo convocado. O Tribunal deste proceso selectivo queda facultado para a interpretación das bases da convocatoria, así como para resolver cantas dúbidas e incidencias produza a súa aplicación, a cuxo efecto poderá adoptar os acordos necesarios procurando a boa orde e desenvolvemento do proceso selectivo. Con todos aqueles aspirantes que non sexan propostos para a súa contratación, e superaran todos os exercicios, elaborarase unha lista reserva, por orde decrecente de puntuación, os cales poderán ser chamados para futuras contratacións, derivadas de baixas, substitucións, etc. A lista terá unha vixencia de ata o 31 de decembro de 2016. Se un aspirante renuncia á contratación será borrado da lista. Se presenta a súa renuncia durante a vixencia do contrato pasará a ocupar o último lugar da lista. Os aspirantes que estiveran contratados, unha vez rematado o período de contratación, volverán a ocupar o lugar que tiñan na lista por orde de puntuación. As presentes Bases e cantos actos administrativos se deriven delas, e da actuación do Tribunal, poderán ser impugnadas polos interesados ante o órgano da xurisdición contencioso-administrativa competente, conforme á Lei 29/1998, do 13 de xullo, reguladora da Xurisdición Contencioso-Administrativa, no prazo de dous meses, contados dende a data do día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde-Presidente, no prazo de un mes a contar dende a mencionada publicación, ou calquera outro recurso que se considere procedente, conforme ó establecido na Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común.1.—Protección civil. Funcións básicas e organización da protección civil en Galicia. Capítulos IV a VI do Plan Territorial de Emerxencias de Galicia.2.—Planificación en protección civil: Plans de emerxencia municipal.3.—Incendios urbanos: teoría do lume, tipos de lumes, equipos e medios contra incendios 4.—Incendios forestais: tipos de incendios forestais, comportamento do lume, actuacións de prevención, métodos e medios de extinción.5.—Accidentes de tráfico e excarceración.6.—Mercadorías perigosas: clasificación, principais riscos, identificación, transporte e intervención en accidentes con mercadorías perigosas.7.—Fundamentos de primeiros auxilios: conceptos e clases, soporte vital básico e atención inicial nas emerxencias.8.—Plans de autoprotección: contido mínimo dos plans de autoprotección (Decreto 171/2010, de 1 de outubro, sobre plans de autoprotección na Comunidade Autónoma de Galicia). Unha vez superado o proceso de selección, e con carácter previo ó seu ingreso no grupo, os admitidos realizarán un curso de carácter teórico-práctico que se impartirá pola Academia Galega de Seguridade Pública (AGASP). O curso selectivo responde ó seguinte modelo: 1. Familia Profesional: Seguridade e Medio Ambiente.—Área Profesional: Protección Civil.2. Denominación do curso: INTERVENCIÓN EN EMERXENCIA.3. Código.4. Tipo de curso: ESPECÍFICO.5. Obxectivo xeral: Formación do persoal dos grupos de emerxencia supramunicipal para o exercicio da súa actividade laboral de intervención en incendios forestais e urbanos, accidentes de tráfico, situacións derivadas de riscos naturais e calquera outra tarefa en materia de protección civil e emerxencias.6. Requisitos do profesorado: 6.1. Nivel académico: titulación universitaria, (preferentemente.) na súa falta, capacitación profesional equivalente na ocupación relacionado co curso.6.2. Experiencia profesional: Deberá ter 2 anos de experiencia na ocupación.6.3. Nivel pedagóxico: Formación metodolóxica, ou ben experiencia docente.7. Requisitos de acceso do alumno: 7.1. Nivel académico ou de coñecementos xerais: 7.2. Nivel profesional ou técnico: 7.3. Condicións físicas: Condicións físicas: carencia de afeccións, integridade física, resistencia física, forza, destreza manual, coordinación visión motora, rapidez de reflexos. “Aquelas que non impidan o normal desenvolvemento da profesión”. 8. Número de alumnos: 12 alumnos por edición, sen prexuízo de que por razóns operativas poida superarse este número ó realizar conxuntamente a formación de varios GES.9.—Relación secuencial de módulos formativos: 10.—Duración: Prácticas………………………………………………………. 50 horas. Contidos teóricos………………………………………………. 20 horas. Total………………………………………………………….…. 70 horas. Dúas semanas en sesións de 7 horas/diarias de luns a venres.11. Equipo, material.11.1 Equipo e maquinaria.11.2.—Material de consumo: 11.3 Material didáctico.11.4 Elementos de protección. No desenvolvemento das prácticas utilizaranse os medios necesarios de seguridade e saúde laboral e observaranse as normas legais ó respecto. Obxectivo do módulo: Duración do módulo: 28 horas. Contidos formativos do módulo. Obxectivo do módulo: Contidos formativos do módulo. A) Prácticas. B) Contidos teóricos. Obxectivo do módulo: COÑECER os procedementos de intervención en accidentes de tráfico. Duración do módulo: 21 horas. Contidos formativos do módulo. A) Prácticas. B) Contidos teóricos. Obxectivos do módulo: Duración do módulo: 7 horas. Contidos formativos do módulo. A) Prácticas. B) Contidos teóricos. D./Dona _____________, en representación do Concello de __________. DECLARA: Que o Pleno (ou órgano competente) do Concello de______________acordou, con data de _____ do mes de ___ do ano ______ solicitar a adhesión ó Convenio de Colaboración subscrito entre a Vicepresidencia e Consellería de Presidencia, Administracións Públicas e Xustiza, a Consellería do Medio Rural, a FEGAMP e as deputacións provinciais para a creación e implantación dos grupos de emerxencias supramunicipais, e, en consecuencia, MANIFESTA: A vontade de adherirse formal e expresamente a todas e cada unha das cláusulas do convenio mencionado, asumindo as obrigas e compromisos derivados do mesmo e con suxeición plena a todas elas.” O que lle comunico a Vde. para o seu coñecemento e efectos, coa salvidade que establece o art.206 do ROF. Pontevedra, 17 de febreiro do ano 2016.—O Secretario. Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada por Lei 4/1999, de 13 de xaneiro) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.